《樽前勉兄长》
宋代·潘阆

一家久寄浙江滨，倏忽如今二十春。
须信百年都似梦，莫嗟万事不如人。
樽中有酒何妨醉，箧里无金未是贫。
但看故乡荣达者，算来多葬北邙尘。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。